আসছে ‘খাদান’-এর টিজার, বড় আপডেট দিলেন দেব

কলকাতা: সুজিত রিনো দত্ত (Soojit Rino Dutta) পরিচালিত ‘খাদান’ (Khadaan) নিয়ে অনেকদিন ধরেই দুর্দান্ত উন্মাদনা দেখা যাচ্ছে অনুরাগীমহলে। ইতিমধ্যেই ছবিতে দেব (Dev) ও যিশু সেনগুপ্তের (Jisshu Sengupta) চরিত্রের লুকের মোশন ভিডিও নজর কেড়েছে দর্শকদের। আর এবার আসছে ছবির টিজার। কবে আসবে ছবির টিজার? সেই তারিখই জানিয়ে দিলেন সুপারস্টার দেব।

এই মুহূর্তে অজানা এক জায়গায় সফরে গিয়েছেন দেব। সঙ্গী বান্ধবী রুক্মিণী মৈত্র (Rukmini Maitra)। যদিও এখন পর্যন্ত একসঙ্গে কোনও ছবিই শেয়ার করেননি তাঁরা। তবে তাঁদের ছবি দেখে বোঝাই যাচ্ছে একই জায়গায় রয়েছেন দুজনেই। আর সেখান থেকেই বিগ বাজেট খাদানের টিজার মুক্তির দিন জানিয়ে দিলেন দেব। আগামী ১৪ আগস্ট সকাল এগারোটা নাগাদ ছবির টিজার প্রকাশ্যে আসবে। বেড়াতে গিয়ে সোনালী বালির উপর সেই দিনক্ষণই লিখে জানিয়ে দিলেন সুপারস্টার।

আরও পড়ুন: আরিয়ান-অ্যাব্রামের সঙ্গে ‘মুফাসা’ রাজত্বে কিং খান

উল্লেখ্য, দেব এন্টারটেইনমেন্ট ভেঞ্চার্স (Dev Entertainment Ventures) এবং সুরিন্দর ফিল্মস (Surinder Films)-এর যৌথ প্রযোজনায় তৈরি হচ্ছে এই ছবি। ‘খাদান’ দেব ও যিশুর সঙ্গে গুরুত্বপূর্ণ চরিত্রে দেখা যাবে, অভিনেত্রী ইধিকা পল, বরখা বিশত, স্নেহা বোস, অনির্বাণ চক্রবর্তীকে। টলিপাড়া সূত্রে খবর, চলতি বছরের ডিসেম্বরে মুক্তি পাবে এই ছবিটি।

দেখুন বিনোদনের আরও খবর